राहुल आज चौमूं में भरेंगे हुंकार, सीएम गहलोत सहित कई नेता रहेंगे मौजूद

सीकर. कांग्रेस के राष्ट्रीय अध्यक्ष राहुल गांधी चुनावी सभा को संबोधित करने चौमूं पहुंचे। उनकी इस सभा में सीएम अशोक गहलोत, डिप्टी सीएम सचिन पायलट समेत राज्य के कई बड़े कांग्रेसी नेता मौजूद रहे। इस दौरान उन्होंने कहा कि मध्यमवर्ग से कहना चाहता हूं कि आप देश की रीढ़ की हड्डी हो। आपसे एक पैसा नहीं लेंगे। तो पैसा कहा से आएगा। अनिल अंबानी से आएगा। मैहुल चौकसी से आएगा। नीरव मोदी से आएगा।

चौथी चोरी उन्होंने कहा मुझे प्रधानमंत्री बनाओ 15 लाख हर बैंक अकाउंट में डाल दूंगा। 5 माह पहले मैने कांग्रेस के इकॉनोमिस्ट को बुलाया। चौकीदार ने खूब चोरी की है। अब मैं सच्चाई जानना चाहता हूं। मैं ये समझना चाहता हूं। अगर कांग्रेस पार्टी उस वादे को पूरा करना चाहें तो कितना पैसा गरीबों के बैंक अकाउंट में डाल सकते हैं। सामने से जवाब आया राहुल जी सरकार ऐसे बैंक अकाउंट में पैसा डालती है क्या। उन सब चोरों को हिंदुस्तान के चौकीदार ने पैसा दिया। मुझसे पूछते हैं कितने लोगों के बैंक अकाउंट में पैसा डालते हैं। हिंदुस्तान के सबसे गरीब लोगों के बैंक अकाउंट में पैसा डालना चाहता हूं। अगर बैंक अकाउंट में 10 रुपए डाले जा सकते हैं तो 10 बताईये। 5 डाल सकते हैं तो 5 बताएं। कुछ दिन बाद वापस आए और बोले 72 हजार। मैने पुछा 72 हजार क्या। उन्होंने कहा 72 हजार रुपए साल के 5 करोड़ गरीब परिवारों को दिए जाएंगे। 5 करोड़ गरीब परिवारों को उस दिन तक पैसा आएगा जब तक उनकी आमदनी 12 हजार रुपए से कम है।

राहुल गांधी बोले कि मध्यमवर्ग से कहना चाहता हूं कि आप देश की रीढ़ की हड्डी हो। आपसे एक पैसा नहीं लेंगे। तो पैसा कहा से आएगा। अनिल अंबानी से आएगा। मैहुल चौकसी से आएगा। नीरव मोदी से आएगा। 15 लोगों का लाखों करोड़ रुपए नरेंद्र मोदी ने माफ किया है। इन चोरों के बैंक अकाउंट से निकालकर दूंगा। नरेंद्र मोदी जी की फोटो अनिल अंबानी से गले मिलती देखी है। नीरव मोदी और मैहुल चौकसी से बैठे देखा है। आपने कभी मैरी फोटो अनिल अंबानी के गले मिलते देखी है। नीरव मोदी और मैहुल चौकसी के साथ देखी है। दिख ही नहीं सकती। किसान के साथ दिखती है। बुजुर्गों के साथ दिखती है। मजदूरों के साथ दिखती है।

उन्होंने कहा कि 45 हजार करोड़ का कर्जा है अनिल अंबानी पर। वो जेल जा रहा था। उसके भाई ने पैसा देकर उसे बचाया है। उसे आप कॉन्ट्रेक्ट दे रहे हो। वो कागज का हवाईजहाज नहीं बना पाएगा।

राहुल गांधी ने कहा कि लोकसभा में मैने चार सवाल पूछे। जो आपके सामने रखे। डेढ़ घंटा मोदी जी ने भाषण दिया। कभी कांग्रेस की बात की। इंदिरा गांधी, राजीव गांधी कांग्रेस की बात की। राफेल की बात नहीं की। अनिल अंबानी की बात नहीं की। जब हम जवाब दे रहे थे तब आंख से आंख नहीं मिलाई। जो इमानदार होता है वो आंख में आंख मिलाकर बोलता है। जो चोरी करता है वो आंख नहीं मिला सकता है। प्रधानमंत्री ने लोकसभा में जो डेढ़ दो घंटे का भाषण दिया। वो हिंदुस्तान की आंख में आंख नहीं मिला पाए। मैने उन्हे चैलेंज दिया है। चौकीदार जी आप भ्रष्टाचार की बात करते हैं। आइये डिबेट करते हैं। 15 मिनट आप भ्रष्टाचार पर बोलो। फिर मैं भी बोलूंगा। कहीं भी बूला लीजिए।

